Kraton Sahulau

Kraton Sahulau panèka sèttong kraton sè toman kobâsa è wilajâ teluk è bâgiyân lao' Polo Seram sajjhâk abad ka-16 kantos abad ka-19 M. Èparkèra'aghi jhâ' sè maddhek Kraton Sahulau panèka La Ode Muna sè aropa'aghi alè'èn Sultan Murhum sè kobâsa è Kasoltanan Buton. Rato è Kraton Sahulau agellar "Hena Mese Ina Nusa Nusa Rata Sahulau Samasuru Amalatu Kabasaran".

Posat pamarènta'an Kraton Sahulau panèka bâḍâ è Dhisa Sahulau. Panḍuḍu' Kraton Sahulau panèka bâḍâ ḍâri suku Wemale bân suku Buton. Sajjhâk abad ka-16 kantos ka-17 M, Kraton Sahulau mabâḍâ pardhâghângan karamik kalabân padhâghâng ḍâri Tiongkok bân padhâghâng ḍâri suku Bugis bân suku Makassar. Kraton Sahulau jhughân mabâḍâ parjhânjhiyân dhâghâng bân hubungan parsahabhâdhân otamana sareng Bâlândhâ.

 Pamaddhegghân 
Kraton Sahulau aropa'aghi sala sèttong kraton sè èpaddhek è wilajâ suku Wemale sè asalla ḍâri sèttong kennengngan sè anyama Temene Siwa. Namong, parkembhângan wilajâ Sahulau dhâddhi kraton èpangaro sareng kabâḍâ'ân panḍuḍu' pendatang (panḍuḍu' anyar). Carèta ra'yat ḍâri panḍuḍu' sè jhât bâḍâ è wilajâ Kraton Sahulau yâkin jhâ' rato lu-ghâllu è Kraton Sahulau panèka ana'an Sultan Buton sè èbuwâng ḍâri Kasoltanan Buton bân dhâddhi pendatang è Polo Seram bâgiyân lao'. Nalèkana ḍâpa' è Polo Seram, ana'an Sultan Buton bisa mèsaè perrang dhulur è seddhi'in tempatta sè amokèm. Amarghâ ghânèka, ana'an Sultan Buton narèma bâlessân bân èbherri' kahormatan sareng panḍuḍu' ka'angghuy maddhek kampong bân èyèdhinnaghi dhâddhi pamèmpèn è kampong sè èpaddhek. Wilajâ kampong anyar panèka bâḍâ è paghunongan sè samangkèng wilajâ Dhisa Sahulau. Dhisa ghânèka saterrossa akembhâng dhâddhi sèttong kraton, èngghi ka'ḍinto Kraton Sahulau.

 Sombher